b'\n_START_ARTICLE_\nSjakkbrett\n_START_SECTION_\nM\xc3\xb8nster i heraldikk og slektshistorie\n_START_PARAGRAPH_\nFigurene p\xc3\xa5 sjakkbrettet med de kvadratiske rutene lagt inntil hverandre, har gitt navn til uttrykkene \xc2\xabsjakkbrettm\xc3\xb8nster\xc2\xbb, \xc2\xabsjakkm\xc3\xb8nster\xc2\xbb og dansk \xc2\xabskaktavl\xc2\xbb. Disse uttrykkene brukes i heraldikk og slektshistorie for \xc3\xa5 beskrive figurer i v\xc3\xa5penskjold, henholdsvis som slektsnavn dannet av slektsv\xc3\xa5penet (talende v\xc3\xa5pen). I beskrivelser (blasonering) av v\xc3\xa5penskjold betyr disse uttrykkene at rutene er vekselvis s\xc3\xb8lv/hvite og svarte, dersom annet ikke er sagt. Rutene er ikke alltid helt kvadratiske i avbildninger av v\xc3\xa5penskjold. Sjakkbrettm\xc3\xb8nsteret kan v\xc3\xa6re p\xc3\xa5 en figur i v\xc3\xa5penskjold eller som bunn/bakgrunn. Dette m\xc3\xb8nsteret p\xc3\xa5 en skr\xc3\xa5bjelke i skjoldet, brukes b\xc3\xa5de av en norsk slekt kalt Skaktavl, og av en dansk slekt Friis. Den dansk-norske slekten Rosenkrantz har en sjakkbrettm\xc3\xb8nstret skr\xc3\xa5bjelke i to av skjoldets fire felter.'